**Pe paginile vieții interioare**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În visul meu, pusesem mâna pe un abecedar,

un altfel de abecedar, din întâmplare

dacă întindeam mâinile transformate-n aripi

puteau atinge stelele ce ascundeau în sclipirea lor

litere înșirate pe-o flacără aurie

așteptând zâmbitoare să formez cuvinte

pe care să le aranjez încet, încet, în fraze

pe orbita pasiunii în care colindau dorințele.

Ca orice ființă transparentă

ce valsează cu timpul

am încercat să-mi deschid cartea sufletului

și să le așez pe filele albe

schimbând sentimentele, stările, voința, dorința,

în speranța de a colora în auriu fiecare cuvințel

schimbându-mi făptura în flori portocali...

M-am trezit din vis cu o dorință de a dansa,

chiar de a valsa printre cuvinte ce străbăteau alfabetul,

acel infinit de litere prin care-mi pot exprima trăirea

viselor ce-mi răsar mereu în grădina sufletului

pe aripile dimineții cu a ei raze de lumină

urmându-mi drumul printre litere

lăsând în urma mea ceasuri de pace și cântare

pe paginile vieții interioare

apropiindu-mi fiecare literă lipită de-un gând

în care flacăra iubirii nu poate fi stinsă.